Pozdravljeni.

8.a geografija

V samostojnem delovnem zvezku je naslednja snov AVSTRALIJA IN OCEANIJA.

Na strani 113 rešite nalogo. Lahko si pomagate tudi z internetom.

Geografska lega: južno od ekvatorja, vzhodno od začetnega poldnevnika

Površina: 7.692.024 km2 , Število prebivalcev: 24.309.000

Gostota prebivalstva: 3,2 preb./ km2 , Najvišji vrh: Mount Kosciusco

Najdaljša reka: Murray

Na strani 114-115 je zemljevid.

Poglejte kaj obsega Avstralija in kaj Oceanija. Delitev Oceanije: Melanezija, Mikronezija in Polinezija.

# Na straneh 116-119 je opisano Površje Avstralije in Oceanije.

Preberite besedilo.

Na strani 117 rešite nalogo 1 (zemljevid). Upoštevajte navodilo.

Na strani 118 rešite nalogo 2:

Arteška voda se napaja iz padavin v gorah ali pa se je ujela med dve nepropustni plasti kamnin pred tisočletji. Voda, ki se je ujela v preteklosti, se ne obnavlja. V njej je raztopljenih veliko soli in mineralov – primerna le za napajanje živine.

Na strani 119 rešite nalogo 3:

1. Velik Koralni greben ima velik pomen za živali in za turizem.
2. Tropska območja Tihega in Indijskega oceana.
3. Ogroža jih pretiran ribolov, onesnaževanje morja, segrevanje ozračja, turizem.
4. Ker morje ni dovolj toplo.

Na strani 119 rešite nalogo 4:

(pravilna, nepravilna, pravilna, nepravilna, nepravilna).

8.a zgodovina

V učbeniku na straneh 102-108 preberite besedilo.

Besedilo govori o Slovencih v času revolucije 1848 in vlogi čitalnic in taborov.

Snov je zelo pomembna. V Ljutomeru imamo muzej Taborsko gibanje na Slovenskem.

V zvezek zapišite **SLOVENCI V 19. STOLETJU**

1. V predmarčni dobi se je krepila narodna zavest, povezanost Slovencev v različnih deželah v en narod. Narodno gibanje je bilo kulturno in jezikovno. Oblikovala sta se dva tabora.

Konzervativni tabor: dr. Janez Bleiweis, slovenski časopis Kmetijske in rokodelske novice, 1843.

Liberalno demokratični tabor: France Prešeren, Kranjska čbelica.

1. Leta 1848 so tudi Slovenci sodelovali v revoluciji. Oblikovalo se je nacionalno gibanje in prvi politični program. Prvi slovenski politični program **Zedinjena Slovenija** je zahteval uvedbo slovenskega jezika v šole in urade, združitev Slovencev s skupno upravno avtonomno enoto (s parlamentom), da bi bila ta enota del avstrijskega cesarstva.
2. Pri utrjevanju narodne zavesti med Slovenci so imele pomembno vlogo čitalnice in tabori. Čitalnice so bila kulturna društva. Tabori so bili velika zborovanja na prostem. Potekali so v letih 1868 do 1871. **Prvi tabor je bil v Ljutomeru. Kdaj in kje v mestu je potekal? Preveri.**
3. Ob koncu taborskega gibanja sta se oblikovali dve struji: liberalni del (mladoslovenci) in konservativni del (staroslovenci). Sodelovanje obeh struj imenujemo slogaštvo.
4. Prve slovenske politične stranke: katoliški tabor, liberalni tabor, delavski tabor.
5. Proti koncu 19. stoletja so izobraženci začeli opozarjati na neenakopraven položaj v monarhiji.
6. Uveljavljala se je jugoslovanska ideja. (trializem, neoilirizem, Preporodovci).
7. Vloga Ivana Cankarja, stran 108. Naša šola se imenuje…

8.a etika V delovnem zvezku rešite naloge od strani 76-83.